খেৰণিঃ কাৰ্বি আংলং জিলাত অসম চৰাকৰে নিৰ্মাণ কৰি থকা হিলছ মেডিকেল কলেজৰ স্বীকৃতী বাতিল কৰাত তীব্ৰ প্ৰতিক্ৰিয়াৰ সৃষ্টি হৈছে পাহাৰীয়া জিলা খনত৷ বিভিন্ন দল-সংগঠনে এই ঘটনাক গৰিহণা দিয়ে৷ কাৰ্বি ছাত্ৰ সন্থাৰ (চেমচন টেৰণ) গোটে শনিবাৰে এখন সংবাদমেল অনুষ্ঠিত কৰি ডিফু চহৰত গৃহ নিৰ্মাণ কৰি থকাৰ অৱস্থাত হিলছ মেডিকেল কলেজৰ স্বীকৃতি মেডিকেল কাউন্সিল অৱ ইণ্ডিয়া চমুকৈ হঠাৎ বাতিল কৰাত তীব্ৰ প্ৰতিক্ৰিয়া প্ৰকাশ কৰিছে৷ খেৰণিত কাৰ্বি ছাত্ৰ সন্থাই এখন সংবাদ মেল অনুষ্ঠিত কৰি ডিফুত নিৰ্মীয়মান মেডিকেল কলেজৰ স্বীকৃতি বাতিল কৰা কাৰ্য দুৰ্ভাগ্যজনক বুলি আখ্যা দিয়ে।
ডিফুৰ হিলছ মেডিকেল কলেজৰ স্বীকৃতি বাতিল, কাৰ্বি ছাত্ৰ সন্থাৰ ক্ষোভ